CELEX: 52000PC0373
Language: fi
Date: 2000-06-20
Title: Ehdotus: neuvoston päätös luvan antamisesta Ranskalle soveltaa vapautuksia valmisteverosta tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti

Avis juridique important

|

52000PC0373

Ehdotus: neuvoston päätös luvan antamisesta Ranskalle soveltaa vapautuksia valmisteverosta tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti  /* KOM/2000/0373 lopull. */  

Ehdotus NEUVOSTON PÄÄTÖS luvan antamisesta Ranskalle soveltaa vapautuksia valmisteverosta tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti(komission esittämä)PERUSTELUTKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön verovapautuksia tai veronalennuksia tiettyihin erityispolitiikkoihin liittyvistä syistä.[1]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Ranskan viranomaiset ovat ilmoittaneet komissiolle haluavansa ottaa 1. tammikuuta 2000 alkaen käyttöön vapautuksen valmisteverosta kaasukäyttöisten jäteautojen moottoripolttoaineena käytettävän kaasun osalta.Tällä toimenpiteellä laajennetaan sen julkisen liikenteen ajoneuvojen moottoripolttoaineena käytettävää kaasua koskevan verovapautuksen soveltamisalaa, johon on aiemmin myönnetty poikkeuslupa. Se on osa ilmansaasteiden vähentämiseen tähtäävää ohjelmaa ja kannustaa lisäämään neste- tai maakaasukäyttöisten ajoneuvojen määrää. Toimenpide mahdollistaa eniten saastuttavien, usein vanhojen ja dieselöljyllä toimivien ajoneuvojen korvaamisen. Se koskee noin 50 ajoneuvoa vuoden 1999 lopussa ja suunnitelmien mukaan 100 ajoneuvoa vuoden 2000 lopussa.Verovapautus toteutetaan palautusjärjestelmänä, joka otetaan käyttöön vuonna 2001 mutta jota sovelletaan kaasukäyttöisten jäteautojen polttoaineeseen 1. tammikuuta 2000 alkaen.Pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Direktiivissä säädetään, että komissio tarkastelee kyseisiä verovapautuksia ja veronalennuksia säännöllisesti. Jos komissio katsoo, ettei näitä verovapautuksia tai veronalennuksia enää voida soveltaa, koska ne vääristävät kilpailua tai sisämarkkinoiden toimintaa tai koska ne eivät ole yhteisön ympäristönsuojelupolitiikan mukaisia, se tekee neuvostolle tarvittavat ehdotukset. Tätä poikkeusta on joka tapauksessa tarkasteltava uudelleen viimeistään 31. joulukuuta 2002, jolloin tällä päätöksellä annetun luvan voimassaolo päättyy. Neuvosto arvioi tilannetta komission ehdotuksen perusteella ja päättää, onko lupa syytä peruuttaa vai olisiko sitä muutettava tai sen voimassaoloa pidennettävä.Ehdotus NEUVOSTON PÄÄTÖS luvan antamisesta Ranskalle soveltaa vapautuksia valmisteverosta tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisestiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [2] ja erityisesti sen 8 artiklan 4 kohdan,[2]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä.(2) Ranskan viranomaiset ovat ilmoittaneet komissiolle haluavansa ottaa käyttöön vapautuksen valmisteverosta kaasukäyttöisten jäteautojen moottoripolttoaineena käytettävän kaasun osalta 1 päivästä tammikuuta 2000 alkaen.(3) Tällä toimenpiteellä laajennetaan sen julkisen liikenteen ajoneuvojen moottoripolttoaineena käytettävää kaasua koskevan verovapautuksen soveltamisalaa, johon on aiemmin myönnetty poikkeuslupa [3]; se on osa ilmansaasteiden vähentämiseen tähtäävää ohjelmaa ja kannustaa lisäämään neste- tai maakaasukäyttöisten ajoneuvojen määrää.[3]  27 päivänä tammikuuta 1997 tehty neuvoston päätös 97/91/EY (EYVL L 29, 31.1.1997, s. 53).(4) Muille jäsenvaltioille on ilmoitettu asiasta.(5) Komissio ja jäsenvaltiot katsovat, että tällä hetkellä käytettävissä olevien tietojen perusteella ei ole viitteitä siitä, että kaasukäyttöisten jäteautojen moottoripolttoaineena käytetyn kaasun vapauttaminen valmisteverosta aiheuttaisi kilpailun vääristymistä tai häiritsisi sisämarkkinoiden toimintaa.(6) Tämä päätös ei rajoita Euroopan yhteisön perustamissopimuksen 87 ja 88 artiklan mukaisesti toteutettavien valtiontukia koskevien menettelyjen soveltamista.(7) Komissio tarkastelee säännöllisesti veronalennuksia ja verovapautuksia varmistaakseen, että ne ovat sopusoinnussa sisämarkkinoiden toiminnan tai yhteisön ympäristönsuojelupolitiikan kanssa.(8) Ranska on pyytänyt lupaa kaasukäyttöisten jäteautojen moottoripolttoaineena käytettävän kaasun vapauttamiseen valmisteverosta 1 päivästä tammikuuta 2000 alkaen.(9) Neuvosto tarkastelee tätä päätöstä uudelleen komission ehdotuksen perusteella viimeistään 31 päivänä joulukuuta 2002, jolloin tällä päätöksellä annetun luvan voimassaolo päättyy,ON TEHNYT TÄMÄN PÄÄTÖKSEN:1 artiklaNeuvoston direktiivin 92/81/ETY 8 artiklan 4 kohdan säännösten mukaisesti ja huolimatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [4] säädetyistä velvoitteista ja erityisesti sen 7 artiklassa säädetyistä valmisteveron vähimmäismääristä Ranskalle annetaan lupa soveltaa vapautusta valmisteverosta kaasukäyttöisten jäteautojen moottoripolttoaineena käytettävään kaasuun 1 päivästä tammikuuta 2000 31 päivään joulukuuta 2002.[4]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).2 artiklaTämä päätös on osoitettu Ranskalle.Tehty BrysselissäNeuvoston puolestaPuheenjohtaja